Ντόμινικ Κόταρσκι

Ο Ντομινίκ Κοτάρσκι (κροατικά: Dominik Kotarski) (γενν. 10 Φεβρουαρίου 2000) είναι Κροάτης διεθνής επαγγελματίας ποδοσφαιριστής, ο οποίος αγωνίζεται ως τερματοφύλακας για την Κοπεγχάγη και την Εθνική Κροατίας.

 Σταδιοδρομία σε συλλόγους 

 Άγιαξ 
Ο Κοτάρσκι ξεκίνησε το ποδόσφαιρο στην ΝΚ Τόνταχ Μπεντεκόβτσινα σε ηλικία 6 ετών, και αφού εντυπωσίασε, μετακόμισε στην ακαδημία της Ντιναμό Ζάγκρεμπ το 2011. 

Στις 7 Ιουλίου 2017, υπέγραψε το πρώτο του επαγγελματικό συμβόλαιο με τον Άγιαξ, αλλά έπρεπε να περιμένει μέχρι να κλείσει τα 18 για να υπογράψει επίσημα με τον σύλλογο, με συμβόλαιο με ισχύ μέχρι τις 30 Ιουνίου 2023.

Έκανε το επαγγελματικό του ντεμπούτο για τον Γιονγκ Άγιαξ σε μια ήττα με 3–0 για την Ίιρστε Ντιβίζι εναντίον της Γιονγκ ΠΣΦ, στις 30 Μαρτίου 2018. Ο Κοτάρσκι ήταν ο τρίτος τερματοφύλακας της πρώτης ομάδας για τη σεζόν 2018–19 της Έρεντιβιζι. Λόγω της καλής φόρμας των άλλων δύο τερματοφυλάκων, Αντρέ Ονανά και Κώστα Λάμπρου, συνέχισε να αγωνίζεται με τον Γιονγκ Άγιαξ.

 Γκόριτσα (δανεισμός) 
Στις 16 Ιουνίου 2021, ανακοινώθηκε ότι ο Κοτάρσκι θα παραχωρηθεί με μονοετή δανεισμό στην ΧΝΚ Γκόριτσα, αγωνιζόμενος στην Πρβα Λίγκα, την κορυφαία κατηγορία του επαγγελματικού ποδοσφαίρου στην πατρίδα του, την Κροατία. Εκείνη τη σεζόν, κατέγραψε 28 συμμετοχές με την Γκόριτσα, κρατώντας ανέπαφη την εστία του σε 8 από αυτές.

 ΠΑΟΚ 
Στις 27 Ιουνίου 2022, ο Κοτάρσκι υπέγραψε τετραετές συμβόλαιο με τον ΠΑΟΚ. Στον δικέφαλο του βορρά, αποτέλεσε την πρώτη επιλογή για την υπεράσπιση της εστίας, πραγματοποιώντας εξαιρετικές εμφανίσεις. Την πρώτη χρονιά αγωνίστηκε σε 41 παιχνίδια, ενώ την δεύτερη (2023–24), αγωνίστηκε συνολικά σε 52 αγώνες σε όλες τις διοργανώσεις, φτάνοντας παράλληλα στην κατάκτηση του πρωταθλήματος, με τον ίδιο να αποτελεί έναν από τους πρωταγωνιστές της ομάδας.

 Κοπεγχάγη 
Στις 9 Ιουλίου 2025, ο Κοτάρσκι υπέγραψε πενταετές συμβόλαιο με την Κοπεγχάγη. Στην ομάδα από τη Δανία, αποτελεί τον βασικό τερματοφύλακα. 

 Εθνική ομάδα 
Ο Κοτάρσκι έχει αγωνιστεί με τις «μικρές» εθνικές Κροατίας Κ14, Κ15, Κ16, Κ17, Κ18, Κ19, Κ20 και Κ21. Με την Εθνική Κ17 αγωνίστηκε στο Ευρωπαϊκό Πρωτάθλημα Κ17 του 2017.

Στις 26 Μαρτίου 2024, πραγματοποίησε το ντεμπούτο του με την Εθνική Κροατίας σε έναν φιλικό αγώνα απέναντι στην Εθνική Αιγύπτου.

 Διακρίσεις 

 Συλλογικές 

Γιονγκ Άγιαξ

 Ίιρστε Ντιβίζι: 2017–18

ΠΑΟΚ

 Πρωτάθλημα Ελλάδας: 2023–24

 Ατομικές 

 Ομάδα της Διοργάνωσης στο Ευρωπαϊκό Πρωτάθλημα Κ17: 2017
 Καλύτερος τερματοφύλακας στο Ελληνικό πρωτάθλημα: 2023–24
 Μέλος της καλύτερης ενδεκάδας της σεζόν στο Ελληνικό πρωτάθλημα: 2023–24

 Παραπομπές 

 Εξωτερικοί σύνδεσμοι 

 Προφίλ στο Transfermarkt.com
 Προφίλ Κ17 στην UEFA
 Προφίλ στον ιστότοπο του ΠΑΟΚ

Κατηγορία:Κροάτες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Κροατίας Κ14
Κατηγορία:Ποδοσφαιριστές Εθνικής Κροατίας Κ15
Κατηγορία:Ποδοσφαιριστές Εθνικής Κροατίας Κ16
Κατηγορία:Ποδοσφαιριστές Εθνικής Κροατίας Κ17
Κατηγορία:Ποδοσφαιριστές Εθνικής Κροατίας Κ18
Κατηγορία:Ποδοσφαιριστές Εθνικής Κροατίας Κ19
Κατηγορία:Ποδοσφαιριστές Εθνικής Κροατίας Κ20
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές Γιόνγκ Άγιαξ
Κατηγορία:Ποδοσφαιριστές Ίιρστε Ντιβίζι
Κατηγορία:Ξένοι ποδοσφαιριστές στην Ολλανδία
Κατηγορία:Κροάτες ποδοσφαιριστές στο εξωτερικό
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές ΧΝΚ Γκόριτσα
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΦΚ Κοπεγχάγη
Κατηγορία:Ποδοσφαιριστές Σουπερλίγκα Δανίας
Κατηγορία:Ξένοι ποδοσφαιριστές στη Δανία